протокол № 18

ОТ ЗАСЕДАНИЕ НА КОМИСИЯТА ПО АТЕСТИРАНЕТО И КОНКУРСИТЕ КЪМ ПРОКУРОРСКАТА КОЛЕГИЯ,

КОЯТО НА ОСНОВАНИЕ §23, АЛ. 2 ОТ ПЗР НА ЗИД НА КРБ

(ОБН. В ДВ БР.106/22.12.2023 г.),

ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ,

ПРОВЕДЕНО НА 28.05.2024 г.

Присъстват: Огнян Дамянов, Стефан Петров, Пламен Найденов, Евгени Иванов, Петя Маринова, Ирина Апостолова, Емилия Пенева, Надя Загорова и Веселин Иванов

Отсъстват: Светлана Бошнакова и Ваня Дойчева

На заседанието присъстват: Мария Василева – директор на дирекция „Атестиране и конкурси” и Полина Петкова – началник отдел „Атестиране“

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия, която на основание §23, ал. 2 от ПЗР на ЗИД на КРБ (обн. в ДВ, бр.106/22.12.2023г.), изпълнява функциите на Висш прокурорски съвет

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВА следната допълнителна точка в дневния ред на Комисията по атестиране и конкурси, за разглеждане: т. 9

РАЗНИ

1. Молба за възстановяване от Дилян Стоянов Деянов – временно отстранен от длъжност „прокурор“ в Окръжна прокуратура – Перник, на основание чл. 230, ал. 1 от ЗСВ, с решение на Прокурорската колегия на ВСС по протокол №33/13.09.2023г.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ИЗИСКВА от наблюдаващия прокурор по пр. пр. № 13904/2021 г. по описа на Софийска градска прокуратура, досъдебно производство № 299/2021 г. по описа на 04 сектор на Следствения отдел в Софийска градска прокуратура, да представи заверени преписи на всички предявени постановления за привличане на обвиняем по посочената преписка, касаещи Дилян Стоянов Деянов – временно отстранен от длъжност „прокурор“ в Окръжна прокуратура – Перник, както и информация дали са били предмет на инстанционен контрол и какъв е резултата от тях.

2. Молба от Христо Миленов Марков – прокурор в Районна прокуратура - Шумен за командироване в Софийска районна прокуратура.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ,за командироването на Христо Миленов Марков – прокурор в Районна прокуратура - Шумен за командироване в Софийска районна прокуратура. При издаването на заповедта за командироване, следва да се съобрази и предходната заповед, с която е била командирована прокурор Марков, с оглед предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2024 г.

2.2. Решението да се изпрати на Върховна прокуратура, отдел 06 „Административен“, за сведение.

3. Молба от Иво Димитров Богоев като прокурор в Районна прокуратура - Разград за командироване в Софийска районна прокуратура.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ИЗРАЗЯВА ОТРИЦАТЕЛНО СТАНОВИЩЕ, на основание чл. 147 от ЗСВ, по молбата за командироване на Иво Димитров Богоев като прокурор в Районна прокуратура - Разград за командироване в Софийска районна прокуратура.

*Мотиви: На 12.01.2024г. Иво Димитров Богоев е депозирал молба с искане за командироване от Районна прокуратура - Разград в Софийска районна прокуратура. В хода на процедурата за предоставяне на становища от административните ръководители на двата органа, същият е депозирал молба за отриване на процедура по реда на чл.194, ал.1 от ЗСВ и преназначаване от Районна прокуратура – Разград в Районна прокуратура – Костинброд. С решение по протокол №15/10.04.2024 г. Прокурорска колегията, след изразено положително становище от Комисията по атестиране и конкурси, е открила процедура за преназначаване на един „прокурор“ от Районна прокуратура – Разград в Районна прокуратура – Костинброд. Съгласно правилата за преназначаване по този ред и предвид единственото депозирано заявление от прокурор Богоев, същият е преназначен и встъпил в длъжност „прокурор“ в Районна прокуратура – Костинброд на 02.05.2024 г.*

*Предвид гореизложеното Комисията по атестиране и конкурси, счита че вече не е налице възможността за командироване на Иво Богоев – прокурор в Районна прокуратура – Костинброд в Софийска районна прокуратура, предвид разглежданата към момента молба, която е подадена в качеството му на прокурор в Районна прокуратура – Разград.*

3.2. Решението да се изпрати на Върховна прокуратура, отдел 06 „Административен“, за сведение.

ЕДИННИ ФОРМУЛЯРИ

4. Периодично атестиране на Чавдар Александров Шолев - прокурор в Районна прокуратура – Плевен.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Велико Търново, за комплексна оценка на Чавдар Александров Шолев - прокурор в Районна прокуратура – Плевен.

4.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Чавдар Александров Шолев - прокурор в Районна прокуратура – Плевен.

4.3. Предоставя, на основание чл. 205, ал. 1 от ЗСВ, на Чавдар Александров Шолев - прокурор в Районна прокуратура – Плевен, резултатите от атестирането за запознаване.

5. Извънредно атестиране на Георги Манолов Манолов - прокурор в Районна прокуратура – Русе.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1.НЕ ПРИЕМА ИЗЦЯЛО определените от Постоянната атестационна комисия при Апелативна прокуратура – Велико Търново оценки по общите критерии за атестиране на Георги Манолов Манолов - прокурор в Районна прокуратура - Русе.

*Мотиви: Комисията по атестирането и конкурсите счита, че:*

*В Част IV, т.1 „Правни познания и умения за прилагането им“ определената от ПАК оценка „4“ следва да се увеличи с 1 (една) единица, предвид обстоятелството, че броят и относителният дял на отменените спрямо обжалваните актове по преписки и наказателни производства не е висок, а основанията за отмяна не са резултат на дефицити в познаването и приложението на материалните и процесуални разпоредби. За атестирания период е работил и по дела с правна и фактическа сложност; няма върнати от съда актове за съществени процесуални нарушения или поради противоречие със закона, което също е много добър показател за познаването на закона и прилагането му.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед на това определя комплексна оценка „Много добра" (5,00) на Георги Манолов Манолов - прокурор в Районна прокуратура - Русе*.

5.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Георги Манолов Манолов - прокурор в Районна прокуратура – Русе.

5.3. Предоставя, на основание чл. 205, ал. 1 от ЗСВ, на Георги Манолов Манолов - прокурор в Районна прокуратура – Русе, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

6. Предложение от административния ръководител на Районна прокуратура – Самоков, за повишаване на Витан Георгиев Танев – прокурор в Районна прокуратура – Самоков, с ранг „прокурор в ОП“, на място в по-горен ранг „прокурор в АП“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПОВИШИ**, на основание чл. 234 от ЗСВ, Витан Георгиев Танев – прокурор в Районна прокуратура – Самоков, с ранг „прокурор в ОП“, на място в по-горен ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

6.2. ВНАСЯ предложението в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 29.05.2024 г., за разглеждане и произнасяне.

7. Предложение от административния ръководител на Районна прокуратура – Велико Търново, за повишаване на Ивайло Алексиев Гайдаров – прокурор в Районна прокуратура – Велико Търново, с ранг „прокурор в АП“, на място в по-горен ранг „прокурор във ВП“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПОВИШИ**, на основание чл. 234 от ЗСВ, Ивайло Алексиев Гайдаров – прокурор в Районна прокуратура – Велико Търново, с ранг „прокурор в АП“, на място в по-горен ранг „прокурор във ВП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

7.2. ВНАСЯ предложението в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 29.05.2024 г., за разглеждане и произнасяне.

8. Предложение от административния ръководител на Районна прокуратура – Кърджали, за повишаване на Петя Георгиева Чотрова – заместник на административния ръководител - заместник-районен прокурор на Районна прокуратура - Кърджали, с ранг „прокурор в АП“, на място в по-горен ранг „прокурор във ВП“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПОВИШИ**, на основание чл. 234 от ЗСВ, Петя Георгиева Чотрова – заместник на административния ръководител - заместник-районен прокурор на Районна прокуратура - Кърджали, с ранг „прокурор в АП“, на място в по-горен ранг „прокурор във ВП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

8.2. ВНАСЯ предложението в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 29.05.2024 г., за разглеждане и произнасяне.

ДОПЪЛНИТЕЛНА ТОЧКА

РАЗНИ

9. Молба, възражение и допълнение към възражение от Антон Горенов – кандидат в конкурса за младши прокурори в районите прокуратури, обявен с решение на Прокурорската колегия на Висшия съдебен съвет, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, по протокол № 03/31.01.2024 г. (oбн. ДВ, бр. 10/02.02.2024 г.).

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ИЗПРАЩА молбата (вх. № ВПС-3802/20.05.2024 г.), възражението (вх. № ВПС-3802/23.05.2024 г.) и допълнението към възражението (вх. № ВПС-3802/27.05.2024 г.) от Антон Горенов – кандидат в конкурса за младши прокурори в районите прокуратури, обявен с решение на Прокурорската колегия на Висшия съдебен съвет, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, по протокол № 03/31.01.2024 г. (oбн. ДВ, бр. 10/02.02.2024 г.) на конкурсната комисия за становище.

9.2. Становището от конкурсната комисия по т. 9.1. да се изпрати на Антон Горенов, за запознаване.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ,**

*която на основание §23, ал. 2 от ПЗР на ЗИД на КРБ*

*(обн. в ДВ бр.106/22.12.2023 г.), изпълнява функциите на*

*Висш прокурорски съвет* /П/

**ОГНЯН ДАМЯНОВ**